《和喜雨诗》
宋代·廖行之

夏畦云稼忧芳蕤，炎官火伞烘晴曦。
何人半夜起龙蛰，慰我卒岁丰年期。
吾生正作一饱计，天意似悯三农时。
椎牛酾酒乐村社，帝力於尔其谁知。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。